Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Yolanda Ibáñez Pérez andreak trakzio-ahalmena baliatzen duten udalen determinazioari buruz aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Yolanda Ibáñez Pérez andreak, Legebiltzarraren Erregelamenduaren 188. artikuluan ezarritakoaren babesean, galdera hau aurkezten du, Toki Administrazioko Departamentuak idatziz erantzun diezaion:

Zer irizpide erabili dira trakzio-ahalmena baliatzen duten udalak zeintzuk diren zehazteko?

Zer helburu bilatzen da udal horiek trakzio-egile gisa izendatuta?

Iruñean, 2021eko urriaren 29an

Foru parlamentaria: Yolanda lbáñez Pérez